Tegyvuoja gyvas gyvenimas
Buvau dirbtuvėse. Landynėse. Kalėjimuos.
     Su nusikaltėliais dainą dainavau.
     Su žmogžudžiais ėjau, kurie kandaluos,
     ir pats grandinėm žvanginau.

     Todėl aš dainuosiu gyvą gyvenimą,
     apipinsiu jĮ skraistėmis dainų.
     Ir tų, kurie jo neturi, kuriems jo neduodama,
     ne smerkt, o pabučiuot su sopančia širdim einu.

     Su pabučiavimu šaukiu į kovą.
     Sveiki, broliai, nelaimių myluojami.
     Beturčiai mes. Bet ateičiai
     gyvenimą visą aukojame.

Jakubėnas Kazys
Eilėraščiai